**Ջո Դոն Բեյքեր** (անգլ.՝ Joe Don Baker, փետրվարի 12, 1936(1936-02-12), Գրոսբեկ, Տեխաս, ԱՄՆ), կինոյի, թատրոնի և հեռուստատեսության ամերիկացի դերասան։ Արժանացել է BAFTA TV Award մրցանակի տղամարդու լավագույն դերակատարման համար։

Կենսագրություն
--------------

### Վաղ կյանք

Բեյքերը ծնվել է Տեխաս նահանգում՝ Գրոբեսկում՝ Էդնի (ծնված Մաքդոնալդում) և Դոյլ Չարլզ Բեյքերների ընտանիքում։ Նա ավարտել է Հյուսիսային Տեխասի համալսարանը և ծառայել է Միացյալ Նահանգների բանակում։

### Կարիերա

1964 թվականին Բեյքերը դերակատարել է Նյու յորքյան ANTA թատրոնում՝ «Մարաֆոն '33» ներկայացման մեջ։ Երիտասարդ դերասանի կարիերան հաջողություն է ունեցել հեռուստատեսությունում, չնայած նա ստացել է էպիզոդային դերեր ֆիլմերում։ Բեյքերին ճանաչում են բերել «Մեծ արահետ» և ««Տարազամոլներ» ջոկատ» (անգլ.՝ The Mod Squad) ֆիլմերը։ Նա 1971 թվականին կատարել է գլխավոր դեր «Մոնգոն կրկին քաղաքում է» հեռուստատեսային ֆիլմում, որտեղ նրա գործընկերներն էին Թելի Սավաասը և Սալի Ֆիլդը։

Ներկայիս ճանաչմանն արժանացել է 1973 թվականին, երբ կատարել է քաջ շերիֆ Բուֆորդի դերը «Լայն քայլերով» (անգլ.՝ Walking Tall) ֆիլմում։ Իր հաջողությունը նա ամրապնդել է շնորհիվ իր հաջողակ աշխատանքի Դոն Սիգելի «Չարլի Վերիկ» և Ջոն Ֆլինի «Շրջապատ» քրեական ֆիլմերում։

1980-ական թվականներին Ջո Դոն Բեյքերն արժանացել է փառքի որպես ամերիկյան հեռուստատեսության հաղորդավարներից մեկը և դարձել է առաջին դերասանը, ով ստացել է մեկ միլիոն դոլար սերիալում խաղալու համար։

1986 թվականին Բեյքերն ներկայացվել է BAFTA TV Award մրցանակի «Մթության ծայրին» (անգլ.՝ Edge of Darkness) ֆիլմում ԿՀՎ-ի գործակալի դերը կատարելու համար, սակայն զիջել է Բոբ Պեկին։

Նա նկարահանվել է Ջեյմս Բոնդի մասին պատմող ֆիլմաշարի երեք մասում․ կատարել է Բրեդ Վիտիկերի դերը «Կայծեր աչքերից» ֆիլմում, Ջեք Ուայդի դերը՝ «Ոսկե աչք» և «Վաղը չի մեռնի երբեք» ֆիլմերում։ Այդպիսով նա դարձել է Ջեյմս Բոնդի մասին ֆիլմերի չորս դերասաններից մեկը, ով և կատարել է գործակալի դեր, և եղել է Ջեյմս Բոնդի զինակիցը։

2012 թվականին դերասանը նկարահանվել է «Մադ» ֆիլմում, որը ներկայացվել է Կաննի կինոփառատոնի հիմնական մրցույթին։

Ծանոթագրություններ
------------------

1. 1 2  Internet Broadway Database — 2000.
2. ↑  David Garfield (1980). «Appendix: Life Members of the Actors Studio as of January 1980». *A Player's Place: The Story of the Actors Studio*. New York: MacMillan Publishing Co. Inc. էջ 277. ISBN 0-02-542650-8.
3. ↑  BAFTA Awards
4. 1 2  «Joe Don Baker Biography (1936)» (անգլերեն). Վերցված է 2017 թ․ փետրվարի 13-ին.
5. ↑  Օրինակ, «Սառնարյուն Լյուկը» ֆիլմը, որի գլխավոր դերում հանդես է գալիս Փոլ Նյումանը, իսկ Բեյքերի կերպարը նույնիսկ նշված չի եղել տիտրերում։
6. ↑  Kehr, Dave (2012 թ․ մայիսի 18). «Idealistic Lawmen Taking Crime Very Personally». *The New York Times* (անգլերեն). Վերցված է 2017 թ․ փետրվարի 13-ին.
7. ↑  Остальные: Чарльз Грей, Уолтер Готелл, Ричард Кил.
8. ↑  «2012 Official Selection» (անգլերեն). Վերցված է 2017 թ․ փետրվարի 13-ին.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Broadway Database · Internet Movie Database · ԿինոՊոիսկ |
|  |
| Բառարաններ և հանրագիտարաններ | Բրիտանիկա · Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX1279437, XX5280887 · BNF: 13891074m · CONOR: 43226979 · GND: 132014246 · ISNI: 0000000119326519 · LCCN: no97056747 · NKC: xx0202304 · NTA: 088455793 · NUKAT: n2008089603 · SUDOC: 154816116 · VIAF: 17406725 · WorldCat VIAF: 17406725 |

 |

 |